Diari Oficial de la Generalitat Valenciana


Sumari del DOGV 4742, del 29-04-2004 (2004/3879)

Informació pública del projecte de reparcel·lació forçosa del sector industrial Els Pinets.
-------------------------------------------------------------------------------------------

### Dades del document

Número de DOGV
:   4742

Data del DOGV
:   29-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3879


Organisme emissor
:   Ajuntament de Beniarrés

Tipus de document
:   Anunci

Informació pública del projecte de reparcel·lació forçosa del sector industrial Els Pinets. [2004/F3879]
  
El Ple de l'ajuntament, en la sessió celebrada el dia 29 de gener del 2004, va adoptar els següents acords:
  
«Redactat el projecte de reparcel·lació forçosa del sector industrial Els Pinets, de gestió directa municipal, segons acord d'aprovació definitiva del referit programa publicat en el Diari Oficial de la Generalitat Valenciana número 4.245, de 9 de maig de 2002, per Decret de l'Alcaldia número 41/2002, de 4 d'abril, es va disposar exposar al públic el referit projecte de reparcel·lació, al costat de la resta de la documentació del programa d'actuació integrada.
  
Per Resolució de l'òrgan urbanístic regional competent de data 9 de setembre de 2003, es va expedir cèdula d'urbanització a l'efecte.
  
Demanat certificat de titularitat i càrregues de les finques incloses en l'àrea reparcel·lable, este va ser expedit pel titular de l'oficina registral el 8 de juliol del 2002, ressenyant en esta la pràctica de la nota d'afecció de les finques afectades al procés reparcel·latori, anotació que es va practicar en la mateixa data.
  
Del certificat del Registre no s'esdevenen titularitats distintes a les figurades en el projecte exposat al públic.
  
Consta així mateix en l'expedient que s'ha practicat la notificació personal, per a al·legacions contra el projecte, als personats en l'expedient, als titulars cadastrals dels quals consta en l'ajuntament el domicili, i als titulars de finques o drets reals constituïts sobre estes.
  
Per mitjà de l'edicte inserit en el Diari Oficial de la Generalitat Valenciana número 4.245, de data 9 de maig de 2002, i en el diari Informació d'Alacant del 2 de maig del 2002 s'exposa al públic el projecte de reparcel·lació forçosa en els termes del que establix l'article 69 de la Llei Reguladora de l'Activitat Urbanística.
  
Durant el període d'exposició pública, s'ha presentat un sol escrit d'al·legacions, presentat per César Gilabert Solanes en data 3 de maig del 2002, que va ser objecte de l'informe de l'equip redactor traslladat a l'al·legant el 24 de març del 2003. El 3 d'abril següent el mateix particular manifesta per escrit la seua disconformitat amb el parer expressat pels tècnics redactors, els quals, a la vista d'això, es ratifiquen en el contingut del seu informe abans referit.
  
S'ha tramitat, segons allò que s'ha establit per l'article 9 del Reial Decret 1.093/1997, de 4 de juliol, expedient de represa del tracte registral interromput sobre les finques A3, registral 4.810 i A4, registral número 5050. Quant a la segona (A4), en la forma establida pel paràgraf primer del precepte referit, sol·licitant-se de la notaria l'expedició de còpia del títol notarial pendent d'inscripció, i s'ha obtingut citació per al dia 28 de gener per a la firma de l'escriptura en la notaria de Muro, i quant a la primera (A3) en la forma que regula l'apartat 2 del precepte; i a tal fi s'ha citat per edictes el titular registral i els seus drethavents, per no constar el seu domicili en la inscripció, així com al Ministeri Fiscal, que no ha formulat oposició. Respecte a esta finca A3, figura en l'expedient certificat cadastral descriptiu i gràfic, així com certificat de l'inventari municipal de béns expedit per la secretària general de l'ajuntament amb el visat de l'alcalde.
  
Figura en l'expedient informe de l'arquitecte municipal favorable a l'aprovació del projecte.
  
La tramitació seguida s'estima correcta, i es proposa al Ple de de l'ajuntament l'adopció dels següents acords:
  
Primer. D'aprovació del projecte de reparcel·lació forçosa de la unitat d'execució única del sector industrial Els Pinets, del sòl urbanitzable previst en el Pla General d'Ordenació Urbana d'este municipi, que, una vegada ferma en via administrativa, produirà, conforme al que establix l'article 69.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, els efectes previstos pels articles 167 a 170 del Text Refós de la Llei del Sòl.
  
Segon. Notificar als titulars cadastrals, els registrals de drets i càrregues, i a la resta d'interessats personats en les actuacions, el present acord, amb l'advertència dels recursos que, en via administrativa, s'hi poden interposar.
  
Tercer. Publicar edicte d'aprovació del projecte en el Diari Oficial de la Generalitat Valenciana i en el Butlletí Oficial de la Província d'Alacant, una vegada aconseguisca fermesa en via administrativa l'acord d'aprovació de la reparcel·lació.
  
Per unanimitat de la corporació s'adopten els acords proposats.»
  
El que es publica per a general coneixement i efectes, significant que contra el dit acord que posa fi a la via administrativa, podrà interposar-se recurs de reposició davant del mateix òrgan que va dictar l'acte, en el termini d'un mes, a comptar des de la present publicació, o recurs contenciós administratiu davant del Tribunal Superior de la Comunitat Valenciana, en el termini de dos mesos comptats des de l'endemà de la present publicació o resolució expressa o presumpta del recurs de reposició si s'haguera interposat, sense que tals recursos suspenguen l'execució de la resolució i sense perjuí que es puga exercitar, si és procedent, qualsevol altre que s'estime procedent.